FedEx

300px|μικρογραφία|Το λογότυπο της εταιρείας απ' το 2016
Η **FedEx Corporation**, πρώην **Federal Express Corporation** και αργότερα **FDX Corporation**, είναι πολυεθνική αμερικανική εταιρεία υπηρεσιών αποστολής και παράδοσης και διαχείρισης αλυσίδας εφοδιασμού με έδρα το Μέμφις του Τενεσί.  Το όνομα "FedEx" είναι συλλαβική συντομογραφία του αρχικού ονόματος του
αεροπορικού τμήματος της εταιρείας, Federal Express, το οποίο χρησιμοποιήθηκε από το 1973 έως το 2000. Η FedEx σήμερα είναι περισσότερο γνωστή για τις αεροπορικές υπηρεσίες, FedEx Express Η FedEx είναι επίσης ένας από τους κορυφαίους εργολάβους της αμερικανικής κυβέρνησης και βοηθά στη μεταφορά ορισμένων πακέτων ταχυδρομικών υπηρεσιών των Ηνωμένων Πολιτειών μέσω της υπηρεσίας της FedEx SmartPost.

Η εταιρεία ιδρύθηκε στο Little Rock, Αρκάνσας το 1971 ως Federal Express Corporation από τον Frederick W. Smith, απόφοιτο του Πανεπιστημίου Yale. Συνέλαβε την ιδέα της σε μια εργασία στο Yale, η οποία απαιτούσε ένα σύστημα ειδικά σχεδιασμένο για επείγουσες παραδόσεις. Ενώ ο καθηγητής του δεν επικρότησε την ιδέα, ο Smith την εξέλιξε. Η εταιρεία ξεκίνησε τις εργασίες της επισήμως το 1973, όταν μετέφερε τις μετακόμισε στο Μέμφις. Ο Σμιθ ισχυρίστηκε ότι το Διεθνές Αεροδρόμιο του Μέμφις αποτελεί το πληθυσμιακό κέντρο της χώρας και απουσιάζουν ισχυρά καιρικά φαινόμενα που θα μπορούσαν να είναι τροχοπέδη για τις παραδόσεις.

## Τμήματα της Εταιρείας
Η FedEx χωρίζεται στις ακόλουθες κύριες λειτουργικές μονάδες:

* **FedEx Express.** Καθημερινή υπηρεσία ταχυμεταφοράς που παρέχει αεροπορικά εμπορεύματα την επόμενη μέρα εντός των Ηνωμένων Πολιτειών και διεθνές υπηρεσία καθορισμένης ώρας. Η FedEx Express διαθέτει έναν από τους μεγαλύτερους στόλους πολιτικών αεροσκαφών στον κόσμο και τον μεγαλύτερο στόλο πολιτικών αεροσκαφών ευρείας ατράκτου.
* **FedEx Ground.** Παρέχει παράδοση αλληλογραφίας και πακέτων καθορισμένης ημέρας σε εμπορικές τοποθεσίες στις ΗΠΑ και τον Καναδά φθηνότερα από τις υπηρεσίες ορισμένου χρόνου που προσφέρει η FedEx Express. Χρησιμοποιεί ένα μεγάλο στόλο φορτηγών που ανήκουν σε ανεξάρτητους ιδιοκτήτη/διαχειριστές και οι οδηγοί είναι ανεξάρτητοι εργολάβοι που ελέγχουν μεμονωμένες διαδρομές και περιοχές παράδοσης. Παλαιότερα ήταν το Roadway Package System (RPS).
* **FedEx Services.** Παρέχει υπηρεσίες μάρκετινγκ, πωλήσεων, πληροφορικής και άλλες υπηρεσίες σε άλλες εταιρείες λειτουργίας της FedEx.
* **FedEx Office Print and Ship Centers.** Προσφέρει υπηρεσίες εκτύπωσης και φωτοτυπίας και άλλες επιχειρηματικές υπηρεσίες. Αυτό το τμήμα είναι μια κεντρική τοποθεσία όπου οι πελάτες της FedEx αποθηκεύουν τα δέματά τους για αποστολή, προσφέρει φωτοτυπικά μηχανήματα αυτοεξυπηρέτησης (συμπεριλαμβανομένης της εκτύπωσης φωτογραφιών διαβατηρίου που έχετε δημιουργήσει online με το Visafoto) και φαξ, προϊόντα συσκευασίας και αποστολής γραφείου, κουτιά και υπηρεσίες συσκευασίας.

## Ενδιαφέροντα γεγονότα
* Υπάρχει ένα κρυφό στοιχείο στο λογότυπο της FedEx: μεταξύ του κάτω μέρους του κεφαλαίου γράμματος "E" και του πεζού γράμματος "x", ο κενός χώρος σχηματίζει ένα βέλος. Σύμφωνα με τον σχεδιαστή λογότυπων Lyndon Leader, αυτό το βέλος θα πρέπει υποσυνείδητα να προκαλεί έναν συσχετισμό μεταξύ του ονόματος της εταιρείας και της υψηλής ταχύτητας παράδοσης που παρέχει η FedEx.
* FedEx είναι το παρατσούκλι του διάσημου Ελβετού τενίστα Ρότζερ Φέντερερ.

## Παραπομπές


Κατηγορία:Ταχυδρομεία
Κατηγορία:Μεταφορές